Yewîya Wendekaran ê Yahudîyan a Ewropa (EUJS) kongreya xo de derheqê Kurdîstanî de tay birî girewtî. Netîcenameyê kongre de ame parekerdene ke kurdê ke vera DAÎŞî şer kerd ganî têna nêmanê
Netîcenameyê Kongreya EUJSî de nê tesbîtî ameyî kerdene:
-Ganî kurdan rê paştdayîş bêro dayene
-Têgêrayîşê Bozkurtî yo faşîst ê dewleta tirke zerar dano Ewropa û kurdan. Nê kesî Ewropa de hêrişê kurdan kenê.
-Ganî ma merdimanê bêwelatan reyde bibê û vera zulm û qirkerdişanê ke kurdî vînenê têbigêrê.
Kongreya EUJSî de derheqê kurdan de nê birî ameyî girewtene:
-Ganî rolo girîng ê kurdan bişinasîyo ke 6 serrî yo vera DAÎŞî têkoşîn kenê.
-Qirkerdişê Êzidîyan ê 2014î ganî bêro naskerdene.
-Venga Yewîya Ewropa bêro dayene ke verê hêrişanê dewleta tirke yê vera Kurdîstanî bigêro.
-Ganî heqê eşkerakerdişê çarenusê xo bidîyo kurdan û sere de Yewîya Ewropa de her ca de lobî bêra kerdene.
-Seba ke têgêrayîşê Bozkurtî bêro qedexekerdene ganî lobî bêra kerdene.
